CELEX: 32012R0560
Language: sl
Date: 2012-06-26 00:00:00
Title: Izvedbena uredba Sveta (EU) št. 560/2012 z dne 26. junija 2012 o ustavitvi delnega vmesnega pregleda protidampinških ukrepov, ki se uporabljajo za uvoz določenega polietilen tereftalata (PET) s poreklom iz Indije

28.6.2012   
            
            
               SL
            
            
               Uradni list Evropske unije
            
            
               L 168/14
            
         IZVEDBENA UREDBA SVETA (EU) št. 560/2012
   z dne 26. junija 2012
   o ustavitvi delnega vmesnega pregleda protidampinških ukrepov, ki se uporabljajo za uvoz določenega polietilen tereftalata (PET) s poreklom iz Indije
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) (v nadaljnjem besedilu: osnovna uredba), in zlasti člena 11(3) Uredbe,
   ob upoštevanju predloga, ki ga je po posvetovanju s svetovalnim odborom predložila Evropska komisija,
   ob upoštevanju naslednjega:
   1.   POSTOPEK
   
   1.1   Veljavni ukrepi
   
   
               (1)
            
            
               Svet je z Uredbo (ES) št. 2604/2000 (2) uvedel dokončne protidampinške dajatve na uvoz polietilen tereftalata (v nadaljnjem besedilu: PET) s poreklom, med drugim, iz Indije. V skladu s členom 11(4) osnovne uredbe je bil posledično izveden pregled v zvezi s South Asian Petrochem Ltd, katerega dokončne ugotovitve in sklepi so določeni v Uredbi Sveta (ES) št. 1646/2005 (3). Svet je po pregledu zaradi izteka ukrepa z Uredbo (ES) št. 192/2007 (4) uvedel dokončne protidampinške dajatve za nadaljnjih pet let. Protidampinški ukrepi so bili po delnem vmesnem pregledu (v nadaljnjem besedilu: zadnja preiskava v zvezi s pregledom) spremenjeni z Uredbo Sveta (ES) št. 1286/2008 (5). Ukrepi vključujejo posebne protidampinške dajatve. Stopnja dajatve je od 87,5 EUR do 200,9 EUR/tono za poimensko navedene indijske proizvajalce s stopnjo preostale dajatve 153,6 EUR/tono, uvedeno na uvoz drugih proizvajalcev (v nadaljnjem besedilu: sedanje dajatve).
            
         
               (2)
            
            
               Po spremembi imena indijske družbe South Asian Petrochem Ltd je Komisija z Obvestilom 2010/C 335/06 (6) sklenila, da bi se morale protidampinške ugotovitve v zvezi s South Asian Petrochem Ltd uporabiti pri Dhunseri Petrochem & Tea Limited.
            
         
               (3)
            
            
               Z Uredbo (ES) št. 2603/2000 (7) je Svet uvedel dokončne izravnalne dajatve na uvoz PET s poreklom, med drugim, iz Indije. Po pospešenem pregledu v skladu s členom 20 Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti (8) (v nadaljnjem besedilu: osnovna protisubvencijska uredba), so bili dokončni ukrepi spremenjeni v skladu z Uredbo Sveta (ES) št. 1645/2005 (9). Svet je po pregledu zaradi izteka ukrepa z Uredbo (ES) št. 193/2007 (10) uvedel dokončno izravnalno dajatev za nadaljnjih pet let. Izravnalni ukrepi so bili po zadnji preiskavi v zvezi s pregledom spremenjeni z Uredbo (ES) št. 1286/2008. Izravnalni ukrepi vključujejo posebno dajatev. Stopnja dajatve je od 0 EUR do 106,5 EUR/tono za poimensko navedene indijske proizvajalce s stopnjo preostale dajatve 69,4 EUR/tono, uvedeno na uvoz drugih proizvajalcev (v nadaljnjem besedilu: sedanji izravnalni ukrepi).
            
         
               (4)
            
            
               Po spremembi imena indijske družbe South Asian Petrochem Ltd je Komisija z Obvestilom 2010/C 335/07 (11) sklenila, da bi se morale protidampinške ugotovitve v zvezi s South Asian Petrochem Ltd uporabiti pri Dhunseri Petrochem & Tea Limited.
            
         
               (5)
            
            
               Komisija je s Sklepom 2005/697/ES (12) sprejela ponudbe o zavezi South Asian Petrochem Ltd glede določitve najnižje uvozne cene (v nadaljnjem besedilu: zaveza). Po spremembi imena je Komisija z Obvestilom 2010/C 335/05 (13) sklenila, da bi se morala ponudba o zavezi South Asian Petrochem Ltd uporabljati tudi za Dhunseri Petrochem & Tea Limited.
            
         1.2   Zahtevek za pregled
   
   
               (6)
            
            
               Zahtevek za delni vmesni pregled je v skladu s členom 11(3) osnovne uredbe vložila Dhunseri Petrochem & Tea Ltd, indijski proizvajalec izvoznik PET (v nadaljnjem besedilu: vložnik). Zahtevek je bil po obsegu omejen na damping in na vložnika. Vložnik je hkrati zahteval pregled sedanjih izravnalnih ukrepov. Protidampinške in izravnalne dajatve se uporabljajo za uvoz izdelkov, ki jih proizvaja vložnik, prodajo vložnika v Unijo pa ureja zaveza.
            
         
               (7)
            
            
               Vložnik je predložil dokaze prima facie, da nadaljnja uporaba sedanje dajatve na sedanji ravni za preprečevanje dampinga ni več potrebna. Vložnik je zlasti trdil, da je prišlo do bistvenih sprememb v proizvodnih stroških družbe in da so te spremembe od uvedbe sedanjih dajatev privedle do znatno nižje stopnje dampinga. Vložnikova primerjava domačih cen in izvoznih cen v Unijo kaže, da je bila stopnja dampinga bistveno nižja od stopnje sedanjih dajatev.
            
         1.3   Začetek delnega vmesnega pregleda
   
   
               (8)
            
            
               Komisija je po posvetovanju s svetovalnim odborom ugotovila, da zahtevek vsebuje zadostne dokaze prima facie, ki upravičujejo začetek delnega vmesnega pregleda, zato je 2. aprila 2011 z Obvestilom 2011/C 102/09 (14) napovedala začetek delnega vmesnega pregleda v skladu s členom 11(3) osnovne uredbe, omejen na preiskavo dampinga v zvezi z vložnikom (v nadaljnjem besedilu: obvestilo o začetku).
            
         1.4   Vzporedni delni vmesni pregled izravnalnih ukrepov
   
   
               (9)
            
            
               Komisija je 2. aprila 2011 z Obvestilom 2011/C 102/08 (15) napovedala začetek delnega vmesnega pregleda v skladu s členom 19 osnovne protidampinške uredbe, po obsegu omejenega na subvencioniranje in na vložnika.
            
         
               (10)
            
            
               V okviru delnega vmesnega pregleda izravnalnih ukrepov je bilo ugotovljeno, da spremembe niso trajne narave. Zato se je preiskava v zvezi s pregledom zaključila brez spremembe veljavnih ukrepov.
            
         1.5   Zadevne strani
   
   
               (11)
            
            
               Komisija je o začetku pregleda uradno obvestila vložnika, predstavnike države izvoznice in združenje proizvajalcev Unije. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku.
            
         
               (12)
            
            
               Vse zainteresirane strani so bile obveščene o možnosti zahtevati zaslišanje. Zahtevano in odobreno je bilo eno zaslišanje.
            
         
               (13)
            
            
               Komisija je vložniku poslala vprašalnik, da bi pridobila informacije, ki so po njenem mnenju potrebne za njeno preiskavo, ta pa je izpolnjen vprašalnik vrnil v za to določenem roku.
            
         
               (14)
            
            
               Komisija je zahtevala in preverila vse informacije, ki so bile po njenem mnenju potrebne za ugotovitev dampinga. Komisija je preveritveni obisk opravila v prostorih vložnika v Kalkuti v Indiji in v Haldiji v Indiji.
            
         2.   UMIK ZAHTEVKA IN ZAKLJUČEK POSTOPKA
   
   
               (15)
            
            
               Vložnik je s pismom Komisiji z dne 18. aprila 2012 uradno umaknil svoj zahtevek za delni vmesni pregled protidampinških ukrepov, ki se uporabljajo za uvoz PET s poreklom iz Indije. Umik je utemeljen predvsem z nadaljnjo širitvijo vložnikove proizvodnje zmogljivosti, ki kaže, da spremembe v zvezi z dampingom zaradi neposrednega nadaljnjega zmanjšanja proizvodnih stroškov niso trajne narave. Vložnik je trdil, da nenehni postopek spreminjanja postavlja pod vprašaj trajno naravo sprememb, ugotovljenih med preiskavo. Ugotovljeno je bilo, da je družba, kljub temu da so bile nekatere spremembe, ugotovljene med preiskavo, trajne narave, resnično v nenehnem postopku spreminjanja.
            
         
               (16)
            
            
               Glede na umik zahtevka je bilo preučeno, ali bi bilo preiskavo v zvezi s pregledom upravičeno nadaljevati po uradni dolžnosti. Službe Komisije niso našle utemeljenih razlogov, da zaključek ne bi bil v interesu Unije. Na podlagi tega bi bilo treba preiskavo v zvezi s pregledom zaključiti.
            
         
               (17)
            
            
               Zainteresirane strani so bile obveščene o načrtovanem zaključku preiskave v zvezi s pregledom ter imele možnost predložiti svoje pripombe.
            
         
               (18)
            
            
               Zato se sklene, da bi bilo treba pregled v zvezi z uvozom PET s poreklom iz Indije zaključiti brez spremembe veljavnih protidampinških ukrepov –
            
         SPREJEL NASLEDNJO UREDBO:
   Člen 1
   Delni vmesni pregled protidampinških ukrepov, ki se uporabljajo za uvoz določenega polietilen tereftalata s poreklom iz Indije, začet v skladu s členom 11(3) Uredbe (ES) št. 1225/2009, se zaključi brez spremembe veljavnih protidampinških ukrepov.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 26. junija 2012
      
         
            Za Svet
         
         
            Predsednik
         
         N. WAMMEN
      
   
   
      (1)  UL L 343, 22.12.2009, str. 51.
   
      (2)  UL L 301, 30.11.2000, str. 21.
   
      (3)  UL L 266, 11.10.2005, str. 10.
   
      (4)  UL L 59, 27.2.2007, str. 1.
   
      (5)  UL L 340, 19.12.2008, str. 1.
   
      (6)  UL C 335, 11.12.2010, str. 6.
   
      (7)  UL L 301, 30.11.2000, str. 1.
   
      (8)  UL L 188, 18.7.2009, str. 93.
   
      (9)  UL L 266, 11.10.2005, str. 1.
   
      (10)  UL L 59, 27.2.2007, str. 34.
   
      (11)  UL C 335, 11.12.2010, str. 7.
   
      (12)  UL L 226, 11.10.2005, str. 62.
   
      (13)  UL C 335, 11.12.2010, str. 5.
   
      (14)  UL C 102, 2.4.2011, str. 18.
   
      (15)  UL C 102, 2.4.2011, str. 15.